Burjassot assessora els comerciants sobre les utilitats del certificat digital
2025-07-24

Dimecres que ve 27 d’abril, la Casa de Cultura de Burjassot serà el punt de trobada del teixit comercial del municipi. La Regidoria de Comerç, dirigida per Rosa Coca, a través de CEMEF SLU, en col·laboració amb les associacions comercials del municipi Codemer, l’Associació de Comerç i Servicis, Empresaris de Burjassot i AHORA Burjassot, ha programat un curs sobre gestió del certificat digital, orientat a explicar als comerciants totes les utilitats que té aquesta eina.

De 15.00 a 16.30 hores, aquelles persones que s’inscriguen en el curs gratuït i amb places limitades, enviant un mail a empresas@cemef.com indicant les seues dades personals ( nom, cognoms, DNI i telèfon de contacte), podran conéixer els múltiples avantatges d’aquesta eina digital de treball de la qual es pot fer ús més enllà del contacte amb qualsevol administració pública.